Pederastia

Pederastia gizon edo emakume heldu baten eta haur baten arteko sexu-harremana da. Horrela jokatzen duten helduak pederastak dira. Pederastiak adingabeen aurkako sexu-abusuak gauzatzeari egiten dio erreferentzia, eta ez adingabeen aurkako joera erotikoari, hau da, pedofiliari. 

Gaur egun, harreman horiek legez kanpokoak dira herrialde gehienetan.Tokiko legeak dio pertsona batek sexu-ekintzetarako baimena emateko gauza den, edota sexu-harreman hori haurren aurkako sexu-abusua edo estupro den. Azken urteetan eliza barruan egindako kasuak salatu dira. Dena dela, merkatuetan neska-mutikoak saltzen dira; pederastia sareetan apaizakhttps://www.argia.eus/albistea/vaticanoa-eta-irlandaren-arteko-harremanak-mikaztu-dira-pederastia-kasuak-direla-eta eta apaiz ez direnak umeekin oheratzen dira.https://www.euskaltzaindia.eus/index.php?option=com_bilatzaileaweb&task=indizeaKontsultatu&view=emaitzaazaldu&query=pederastia

Pederastia hitza kultura jakin batzuen praktika historikoei erreferentzia egiteko ere erabiltzen da, bereziki Antzinako Greziari eta Antzinako Erromari. 

 Etimologia 
Pederastia hitza antzinako grezieratik dator: Marguerite Johnson, Terry Ryan. Sexuality in Greek and Roman Society and Literature: A Sourcebook, 110.or.Liddell and Scott, 1968, 585.or. eta  (cf. eros). Latin berantiarrak pæderasta hartu zuen XVI. mendean, Platonen Oturuntza lanetik. Hitza ingelesez lehen aldiz Pizkundearen garaian agertu zen pæderastie gisa.

 Pederastia eta pedofilia 
Pederastia hitza pedofilia hitzarekin nahasten da askotan. Ildo horretan, Espainiako Errege Akademiak horrela definitzen du Pederastia : «Haurrenganako joera erotikoa» edo «Haurrekin egindako sexu-abusua». Hala eta guztiz ere, iradoki da garrantzitsua dela bi terminoak bereiztea, eta pederastiaren terminoak adingabeen aurkako sexu-abusuak egiteari egiten diola erreferentzia, adingabeenganako joera erotikoaren ordez (pedofilia).https://dle.rae.es/pederastia

 Noiz da abusua? 
Autoritate medikoek adingabe bati abusua egin zaiola pentsa dezakete, hainbat arrazoirengatik: 
 adingabearen adina 
 adingabeak buruko nahasmendu bat edo gehiago izateko probabilitatea, hala nola trauma osteko estresaren nahasmendua, depresioa, antsietatea,  
 adingabeari kalte fisikoa, esaterako lesio fisikoak egitea
 adingabeak helduaroan biktimizazio handiagoa izateko joera ematen bada.

 Historia 
 Antzinako Grezian 
Antzinako Greziako pederastia gizon heldu baten (erastes) eta gizon gazteago baten (eromeno) arteko harreman erromantiko bat zen, normalean nerabezaroan. Praktika hori aldi arkaiko eta klasikoen ezaugarria izan zen. Pederastiak garai horietako kultura grekoan eragin handia izan zuen. Akademiko batzuek iniziazio-errituetan kokatzen dute jatorria, bereziki Kretan igarotze-errituetan, non bizitza militarrean eta Zeusen erlijioan sartzearekin lotzen zen. Badirudi praktika hori K.a. VII. mendearen amaieran garatu zela, kultura homosozial grekoaren alderdi gisa. Kultura horren ezaugarri ziren, halaber, biluztasun atletikoa eta artistikoa, aristokratentzako ezkontza berantiarrak, sinposioak eta emakumeen gizarteratzearen kontrako neurriak. Pederastia, aldi berean, idealizatua eta kritikatua izan zen antzinako literatura eta filosofian.https://zaguan.unizar.es/record/62638/files/TAZ-TFG-2017-2197.pdfhttps://diariodigital.org/la-pederastia-una-institucion-en-la-antigua-grecia/

Mutilak nahiago dituzten sexu-abusatzaile moderno batzuek beren burua «haurren maitale» gisa deskriba dezakete, eta, batzuetan, antzinako Greziako praktikak aipatzen dituzte beren portaerak zuritzeko.

 Antzinako Erroman 
Latinez, mos Graeciae edo mos Graecorum ("ohitura grekoa" edo "greziarren bidea") antzinako erromatarrek greziartzat jotzen zituzten portaeren barietatea da, besteak beste, sexu-praktikak barne. Erroman, jokabide homosexualak harreman desberdin baten barruan bakarrik ziren onargarriak; gizonezko erromatarrek maskulinotasunari eusten zioten rol aktibo eta sarkorra hartzen zuten bitartean, eta sexu-bikote maskulino egokia prostituto bat edo esklabo bat zen, ia beti erromatarra ez zena

 Pederastiaren tratamendua 

Gaur egun, pederastia sendatzeko erabiltzen diren tratamenduen eraginkortasuna planteatzen duten ikerketak egin dira. Lortutako emaitzek erakusten dute bi tratamendu mota nagusi daudela: tratamendu terapeutiko kognitibo konduktuala eta tratamendu farmakologikoa. Aurkitutako tratamenduak eraginkorrak dira eta pertsona horien bizitza asko hobetu dezakete, fantasia eta portaera sexualak murrizten baitituzte. 

Programa horien helburuak dira pedofilia-nahasmendua duten pertsonek berriro sexu-deliturik ez egitea, edo, egin ez badute, etorkizunean delituak prebenitzea, eta, azkenik, adingabeekiko sexu-lehentasunarekin bizitzen ikastea.https://www2.congreso.gob.pe/sicr/cendocbib/con4_uibd.nsf/535601CF9BA061100525802D00762EB1/$FILE/pederastiatratamiento.pdf

 Pederastia literaturan 
 Viktoriar garaian 
 Ionica (1858), William Johnson Coryren lana.
 The Romance of Lust (1873-1876), anonimoa
 The Sins of the Cities of the Plain (1881), anonimoa
 Psychopathia sexualis (1886), Richard von Krafft-Ebingen liburua
 Long Ago (1889), ‘Michael Field’en (Katherine Bradley eta Edith Cooper)
 The Picture of Dorian Gray (1890), Oscar Wilde
 Teleny, or The Reverse of the Meda (1893), anonimoa
 Boy-Worship (1880), Charles Edward Hutchinsonen
 The New Republic (1877),  William Hurrell Mallockena
 The Happy Prince and Other Tales, Oscar Wilde

 Antzinako Greziako testuak 
 Fedro, Platonena

 Euskal Literaturan 
 Haur besoetakoa, Jon Miranderena.https://www.berria.eus/kultura/mirande-sei-ahotsetara_1327825_102.html

 Bibliografia 
 Alberto Barandiaran / Iñigo Astiz / Miren Rubio: Ez duzu abusatuko. Pederastia kasuak Euskal Herriko elizan. Elkar: 2017. ISBN: 978-84-9027-789-8. 223 or.https://www.elkar.eus/es/liburu_fitxa/ez-duzu-abusatuko-pederastia-kasuak-euskal-herriko-elizan/barandiaran-alberto/astiz-inigo/rubio-miren/9788490277898

 Erreferentziak 

 Ikus, gainera 
 Pedofilia
 Katamita

 Kanpo estekak 
 Sonia González: "Pederastez eta bestelako piztiez", Argia, 2019/04/10.

Kategoria:Pederastia
Kategoria:Haurren sexu abusuak
Kategoria:Kronofilia